Diari Oficial de la Generalitat Valenciana


Sumari del DOGV 8262, del 27-03-2018 (2018/3050)

Notificació de la sentència dictada en el procediment de família, guarda, custòdia i aliments número 856/2016.
--------------------------------------------------------------------------------------------------------------

### Dades del document

Número de DOGV
:   8262

Data del DOGV
:   27-03-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/3050


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de família, guarda, custòdia i aliments número 856/2016. [2018/3050]  
Demandant: Alina Menduiña Barrientos.  
Procurador: Francisco José Pérez Bautista.  
Demandat: David Manuel Ávila Rubio.  
Procurador/a: -  
José Esteban Briz Recio, lletrat de l'Administració de justícia del Jutjat de Primera Instància número 24 de València, mitjançant aquest edicte faig saber que en les actuacions de família, guarda, custòdia o aliments de fills menors no matrimonials no consensuats 856/2016, a instàncies d'Alina Menduiña Barrientos, representada pel procurador Francisco José Pérez Bautista contra David Manuel Ávila Rubio, en situació de rebel·lia, en els que, en data 24 de maig de 2017, ha recaigut Sentència número 296/2017, en la qual, en la part dispositiva, diu així:  
  
«Dispositiva  
Estime parcialment la demanda formulada per la representació processal d'Alina Menduiña Barrientos contra David Manuel Ávila Rubio, i dispose les mesures següents:  
L'atribució a Alina Menduiña Barrientos en exclusiva de l'exercici de la pàtria potestat respecte del menor, nascut el dia 21 de setembre de 2008, així com la guarda i custòdia del fill menor indicat.  
Suspensió del règim de visites del fill menor amb el pare, David Manuel Ávila Rubio, fins que s'acredite que la represa d'aquestes siga beneficiosa per al menor assenyalat; s'ha d'instar per les parts.  
El pare contribuirà als aliments del seu fill en la quantitat de 180 euros mensuals. Aquesta quantitat serà ingressada en el compte que a aquest efecte designe aquesta part, per anticipat i dins dels cinc primers dies de cada mes.  
Respecte de les despeses extraordinàries, cada un dels progenitors es farà càrrec del 50 % del cost d'aquestes.  
Cada part pagarà les costes processals produïdes a instàncies seues i les comunes a mitges.  
Mode d'impugnació: per mitjà d'un recurs d'apel·lació davant d'aquest jutjat; no obstant això, es durà a efecte el que s'ha acordat. El recurs haurà d'interposar-se per escrit en el termini de vint dies, amb la indicació de la infracció comesa segons el parer de la persona recurrent i, sense aquests requisits, no s'admetrà el recurs (art. 458 de la LEC). Haurà d'efectuar-se la consignació de 50 - en el compte del Jutjat 4584-0000-02 - número del procediment amb quatre dígits - dos últims números de l'any, en l'oficina Banesto, segons disposa la Llei orgànica 1/2009, de 3 de novembre, i s'acreditarà aquesta consignació; s'exceptua el cas d'aquells litigants que tinguen el benefici de justícia gratuïta. En cas de no efectuar-se el dipòsit, el defecte serà esmenable en el termini de dos dies i no s'admetrà a tràmit en cas de no esmenar-lo.  
Aquesta és la meua sentència, que pronuncie, mane i firme.»  
  
I perquè valga de notificació de forma deguda a David Manuel Ávila Rubio, en rebel·lia, expedisc i firme aquest edicte.  
  
València, 23 de març de 2018.- El lletrat de l'Administració de justícia: José Esteban Briz Recio.